Αθήνα: 09.04.2015

Αρ. Πρωτ.:838

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Διαμαρτυρία ΕΣΑμεΑ στην αναπληρώτρια υπουργό Εργασίας Ουρανία Αντωνοπούλου**

Η ΕΣΑμεΑ διαμαρτύρεται και εκφράζει την έντονη δυσαρέσκειά της για το γεγονός ότι στη Δημόσια Πρόσκληση Νο 2/2015 με αριθ. πρωτ. 28668/02.04.2015 που αφορά στο Πρόγραμμα Κοινωφελούς Εργασίας για την Πρόσληψη 32.433 Ανέργων στους Δήμους της χώρας, δεν ενσωματώθηκε καμία από τις προτάσεις της που περιλαμβάνονταν στο **υπ’ αριθ. πρωτ. 475/09.03.2015 έγγραφο**

<http://www.esaea.gr/our-actions/parliament/2464-ypomnima-e-s-a-mea-gia-tin-ekponisi-kai-efarmogi-enos-ethnikoy-sxedioy-drasis-gia-tin-entaxi-ton-atomon-me-anapiria-ston-kosmo-tis-ergasias>

Η διαμαρτυρία και η αγανάκτηση είναι εντεινόμενη από το γεγονός ότι την ίδια ημέρα της δημοσίευσης της Πρόσκλησης (02.04.2015) αντιπροσωπεία της ΕΣΑμεΑ, με επικεφαλής τον πρόεδρό της Ιωάννη Βαρδακαστάνη συναντήθηκε με την υπουργό και παρουσίασε μεταξύ άλλων, τον τρόπο με τον οποίο μπορούν να αρθούν τα εμπόδια που δυσκολεύουν την πρόσβαση των ατόμων με αναπηρία στις δράσεις που συγχρηματοδοτούνται από τα Ευρωπαϊκά Διαρθρωτικά και Επενδυτικά Ταμεία (ΕΔΕΤ), για τον οποίο η υπουργός έδειξε κατανόηση!

Η μη συμπερίληψη των ατόμων με αναπηρία στην εν λόγω Πρόσκληση αποτελεί άνιση μεταχείριση και διάκριση, αφού σύμφωνα με:

- το άρθρο 16 του Κανονισμού (ΕΚ) 1083/2006 για την προγραμματική περίοδο 2007 - 2013,

- τα άρθρο 7 Κανονισμού (ΕΕ) 1303/2013 και το άρθρο 8 του Κανονισμού (ΕΕ) 1304/2013 καθώς και τα σημεία 5 και 15 και τα άρθρα 3 και 5 του Κανονισμού (ΕΕ) 1301/2013 για την προγραμματική περίοδο 2014 - 2020,

είναι **υποχρεωτική η εφαρμογή των αρχών της μη διάκρισης λόγω αναπηρίας και της προσβασιμότητας στα άτομα με αναπηρία σε όλες τις δράσεις**, είτε αυτές απευθύνονται στο γενικό πληθυσμό - όπως είναι και το τρέχον Πρόγραμμα Κοινωφελούς Εργασίας - είτε αφορούν σε στοχευμένες παρεμβάσεις.

Για την αποκατάσταση της άνισης μεταχείρισης που υφίστανται τα άτομα με αναπηρία και οι οικογένειές τους λόγω της μη συμπερίληψης των αναγκών τους στο τρέχον Πρόγραμμα Κοινωφελούς Εργασίας, η ΕΣΑμεΑ αιτείται την άμεση **εφαρμογή αντίστοιχου Προγράμματος αποκλειστικά και μόνο για τα άτομα με αναπηρία και τις οικογένειές τους.**

***Η επιστολή διαμαρτυρίας της ΕΣΑμεΑ στον σύνδεσμο***

[***http://www.esaea.gr/our-actions/yeka/2471-i-e-s-a-mea-diamartyretai-gia-ti-mi-symperilipsi-ton-protaseon-tis-sti-dimosia-prosklisi-gia-to-programma-koinofeloys-ergasias-poy-afora-stin-proslipsi-32-433-anergon-stoys-dimoys-tis-xoras***](http://www.esaea.gr/our-actions/yeka/2471-i-e-s-a-mea-diamartyretai-gia-ti-mi-symperilipsi-ton-protaseon-tis-sti-dimosia-prosklisi-gia-to-programma-koinofeloys-ergasias-poy-afora-stin-proslipsi-32-433-anergon-stoys-dimoys-tis-xoras)

*Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.*